**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės Bernardo brazdžionio literatūros premijos vertinimo komisijos sudarymo ir jos darbo reglamento pakeitimo**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 5, 6, 61 ir 7dalimis, , 16 straipsnio 2 dalies 6 punktu, 18 straipsnio 1 dalimi, Pasvalio rajono savivaldybės Bernardo Brazdžionio literatūros premijos skyrimo nuostatų, patvirtintų Pasvalio rajono savivaldybės tarybos 2017 m. vasario 13 d. sprendimu Nr. T1-15 „Dėl Pasvalio rajono savivaldybės Bernardo Brazdžionio literatūros premijos skyrimo nuostatų patvirtinimo“, 12 ir 17 punktais, Pasvalio rajono savivaldybės taryba nusprendžia:

1. Sudaryti nuolatinę (kadencijos laikotarpiui) Pasvalio rajono savivaldybės Bernardo Brazdžionio literatūros premijos vertinimo komisiją (toliau – komisija):

1.1. Vladas Braziūnas – rašytojas, Lietuvos rašytojų sąjungos narys;

1.2. Valentinas Sventickas – rašytojas, Lietuvos rašytojų sąjungos narys;

1.3. **Rasa Andžiuvienė – Pasvalio rajono savivaldybės tarybos narė;**

1.4. Gediminas Žardeckas – Pasvalio rajono savivaldybės tarybos narys;

1.5. Laimutė Vaitkevičienė – Pasvalio r. Joniškėlio Petkevičaitės Bitės gimnazijos lietuvių kalbos mokytoja.

2. Paskirti komisijos pirmininku – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(pagal Vietos savivaldos įstatymo 15 str. 6 p. - Savivaldybės tarybos narys).**

3. Pripažinti netekusiu galios Pasvalio rajono savivaldybės tarybos 2018 m. vasario 14 d. sprendimo Nr. T1-28 „Dėl Pasvalio rajono savivaldybės Bernardo Brazdžionio literatūros premijos vertinimo komisijos sudėties ir jos darbo reglamento patvirtinimo“ 1 punktą.

4. Pakeisti Pasvalio rajono savivaldybės Bernardo Brazdžionio literatūros premijos vertinimo komisijos darbo reglamentą, patvirtintą Pasvalio rajono savivaldybės tarybos 2018 m. vasario 14 d. sprendimu Nr. T1-28 „Dėl Pasvalio rajono savivaldybės Bernardo Brazdžionio literatūros premijos vertinimo komisijos sudėties ir jos darbo reglamento patvirtinimo“, (toliau – Darbo reglamentas):

4.1. pakeisti Darbo reglamento 5 punktą ir jį išdėstyti taip:

„5. Komisija šaukiamaSavivaldybės administracijai paskelbus konkursą premijai gauti per vieną savaitę nuo paskutinės paraiškų priėmimo dienos. Komisijos veiklos forma yra posėdžiai. Pirmąjį komisijos posėdį šaukia, vietą ir laiką nustato Savivaldybės **administracijos Bendrasis skyrius** ~~Kultūros ir jaunimo reikalų skyrius~~, suderinusi vietą ir laiką su visais komisijos nariais.“;

4.2. pakeisti Darbo reglamento 6 punktą ir jį išdėstyti taip:

„6. Komisijos pirmininkas gali būti skiriamas tik nepriekaištingos reputacijos, kaip ji apibrėžta Lietuvos Respublikos vietos savivaldos įstatyme, Savivaldybės tarybos narys. Komisijos pirmininkas skiriamas Savivaldybės tarybos sprendimu.“;

4.3. pakeisti Darbo reglamento 13 punktą ir jį išdėstyti taip:

„13. Komisijos veiklos dokumentai (posėdžių protokolai, pridedami dokumentai) saugomi Savivaldybės **administracijos Bendrajame skyriuje** ~~Kultūros ir jaunimo reikalų skyriuje~~ Lietuvos Respublikos dokumentų ir archyvų įstatymo nustatyta tvarka.“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas

Parengė

Kultūros ir jaunimo reikalų skyriaus vedėja

Dalia Grigaravičienė

2019-11-05 Suderinta DVS Nr. RTS-245

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės Bernardo brazdžionio literatūros premijos vertinimo komisijos sudėties ir jos darbo reglamento patvirtinimo**

**2019-11-05**

Pasvalys

1. **Problemos esmė**.

Vadovaujantis Pasvalio rajono savivaldybės Bernardo Brazdžionio literatūros premijos skyrimo nuostatais, patvirtintais Pasvalio rajono savivaldybės tarybos 2017 m. vasario 13 d. sprendimu Nr. T1-15 „Dėl Pasvalio rajono savivaldybės Bernardo Brazdžionio literatūros premijos skyrimo nuostatų patvirtinimo“ premija skiriama kas dveji metai Bernardo Brazdžionio lietuvybės, gimtosios kalbos, pilietiškumo tradicijas tęsiančiam, tradicines vertybes puoselėjančiam Lietuvos autoriui už naują pastarųjų trijų metų aukšto profesinio lygio grožinės literatūros kūrinį (knygą) ar literatūrologijos kūrinį (knygą) (toliau – kūrinys).

Pateiktas paraiškas ir kūrinius vertina, siūlymus dėl premijos skyrimo Savivaldybės tarybai teikia Savivaldybės Bernardo Brazdžionio literatūros premijos vertinimo komisija (toliau – Komisija), sudaryta iš 2 Lietuvos rašytojų sąjungos narių ir 3 Savivaldybės atstovų.

Remiantis premijos skyrimo nuostatais, komisiją sudaro ir jos nuostatus tvirtina Savivaldybės taryba. Šiuo sprendimu siūloma sudaryti Pasvalio rajono savivaldybės Bernardo Brazdžionio literatūros premijos vertinimo komisiją bei patvirtinti jos darbo reglamentą. Lietuvos rašytojų sąjunga į Komisijos sudėtį delegavo rašytojus Vladą Braziūną ir Valentiną Sventicką.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priėmus šį sprendimą bus sudaryta vertinimo komisija, kuri vertins paraiškas pateiktas Bernardo Brazdžionio literatūros premijai gauti. Taip pat šiuo sprendimu patvirtintas vertinimo komisijos darbo reglamentas, kuriuo vadovaujantis vertinimo komisija atliks pateiktų paraiškų vertinimą.

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**.

Premija mokama iš Savivaldybės biudžeto asignavimų, skirtų Kultūros programai.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Papildomų teisės aktų priimti nereikia.

**6. Sprendimo projekto iniciatoriai.**

Pasvalio rajono savivaldybės administracijos Bendrasis skyrius.

**7. Sprendimo projekto rengimo metu gauti specialistų vertinimai ir išvados.**

Sprendimas parengtas atsižvelgiant į savivaldybės specialistų pastabas ir rekomendacijas.

.

Bendrojo skyriaus vyresnioji specialistė Dalia Grigaravičienė